| *Cunninghamia lanceolata* |
| --- |
| *Cunninghamia lanceolata* |
| Clasificación científica |
| 

|  |  |
| --- | --- |
| Reino: | Plantae |
| División: | Pinophyta |
| Clase: | Pinopsida |
| Orde: | Coniferales |
| Familia: | Taxodiaceae |
| Xénero: | *Cunninghamia* |
| Especie: | *C. lanceolata* |

 |
| Nome binomial |
| *Cunninghamia lanceolata*(Lamb.) Hook. |

***Cunninghamia lanceolata***, é unha especie de conífera da familia das taxodiáceas. De orixe chinesa, emprégase en Galiza coma ornamental, sendo común na xardinaxe palaciana e de arboredos.

### Descrición

Árbore orixinaria do centro e sur da China, no seu estado natural. Ten unha gran capacidade para regromar de cepo, a madeira é de calidade regular.

É de hábito monopodial, posúe copa piramidal, angosta, conserva as súas pólas inferiores, que se estenden horizontalmente. O seu toro é recto. A súa altura oscila entre os 10 e os 25 m.
As follas son simples, dispostas en espiral ou en dous planos máis ou menos diverxentes, lineares lanceoladas, falcadas (2,5 –7 cm x 0,4-0,7 cm), coa face verde brillante, e o envés claro, con anchas fitas estomáticas abrancazadas separadas pola nervadura media, marxe finamente serrada. É unha árbore de folla persistente.

Os seus froitos son conos (estróbilos) ovoide globosos, de 3 a 5 cm de longo, terminais, formados por numerosas escamas triangulares, agudas e imbricadas e subleñosas dentadas.

Esta especie de árbore non é hermafrodita, polo tanto pódese diferenciar o sexo de cada un segundo os seus conos.

Conos de sexo masculino de *C. lanceolata*.
Cono de sexo feminino de *C. lanceolata*.

### Condicións de cultivo

Atura o clima cálido e chuvioso, con precipitacións uniformes. Soporta algo o frío. Prefire solos liviáns, profundos, mais tamén medra nos pobres, sempre que estean ben provistos de humidade.

Durante os primeiros anos medra amodo, despois acelera.

Propiedades
-----------

A respecto da madeira, a cerna é castaña amarelenta, de textura fina e homoxénea, gran dereito, veado macío, sen cheiro, mol, lixeira, estábel, doada de traballar e pouco durábel en contacto co chan.

Exemplares senlleiros en Galiza
-------------------------------

Dous exemplares desta especie aparecen no Catálogo de Árbores Senlleiras de Galicia:

* Cunninghamia do Pazo de Gondomar en Gondomar (Pontevedra);
* Cunninghamia do Pazo Xardín de Caldas de Reis, en Caldas de Reis (Pontevedra).

Taxonomía
---------

*Cunninghamia lanceolata* foi descrita por (Lamb.) Hook. e publicado en *Botanical Magazine* 54: , pl. 2743. 1827.

sinonimia
* *Abies batavorum* Siebold ex Carrière
* *Abies lanceolata* (Lamb.) Poir.
* *Belis jaculifolia* Salisb.
* *Belis lanceolata* (Lamb.) Hoffmanns.
* *Cunninghamia jaculifolia* (Salisb.) Druce
* *Cunninghamia sinensis* R.Br.
* *Cunninghamia sinensis var. prolifera* Lemée & H.Lév.
* *Cunninghamia unicanaliculata* D.Y.Wang & H.L.Liu
* *Cunninghamia unicanaliculata var. pyramidalis* D.Y.Wang & H.L.Liu
* *Larix chinensis* Mill.
* *Pinus abies* Lour.
* *Pinus lanceolata* Lamb.
* *Raxopitys cunninghamii* J. Nelson

Notas
-----

1. ↑  "*Cunninghamia lanceolata*". *Tropicos.org. Missouri Botanical Garden*. Consultado o 21 de agosto de 2012.
2. ↑  *Cunninghamia lanceolata* en PlantList

Vëxase tamén
------------

### Bibliografía

1. Flora of China Editorial Committee. 1999. Fl. China 4: 1–453. Science Press & Missouri Botanical Garden Press, Beijing & St. Louis.
2. Linares, J. L. 2003 [2005]. Listado comentado de los árboles nativos y cultivados en la república de El Salvador. Ceiba 44(2): 105–268.

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Cunninghamia lanceolata*** |

|  |  |
| --- | --- |
| Identificadores taxonómicos | 
* APNI: 89657
* Ecocrop: 5044
* EOL: 1034925
* EPPO: CUHLA
* FoC: 200005394
* GBIF: 5284278
* iNaturalist: 127861
* IPNI: 676725-1
* IRMNG: 10211071
* ITIS: 501840
* IUCN: 42215
* NCBI: 28977
* PalDat: Cunninghamia\_lanceolata
* PlantList: kew-2747422
* POWO: ID
* TAXREF: 610665
* Tela Botanica: 14756
* Tropicos: 31300002
* PLANTS: CULA
* WCSPF: 383010

 |